Syurga Untukmu

Syurga Untukmu ialah sebuah siri drama televisyen Malaysia 2020 dibintangi oleh Diana Danielle dan Fahrin Ahmad. Siri ini memulakan tayangan perdana di slot Samarinda TV3 dari 14 Julai 2020 hingga 6 Ogos 2020 menggantikan Rindu Yang Terindah. 

Buat pertama kali dalam sejarah televisyen Malaysia, konsep putar belit plot digunakan dalam jalan cerita drama ini.

Sinopsis
Syarikat Radin Holding dimiliki oleh Herman dan isterinya Mulyani. Adi, anak mereka diarahkan untuk mendapatkan tanah milik penduduk Kampung Indah bagi projek pembangunan syarikat. Hanya tanah milik keluarga Jamiliah sahaja yang belum dipersetujui oleh dipindah milik. Jamaliah mengalami lumpuh. Atiqah, anak gadis kepada Jamaliah bekerja sebagai guru tadika. Dia tidak bersetuju memberi kebenaran kerana arwah Haji Ismail (bapanya) berwasiat demikian sebelum meninggal. Bagaimanapun adiknya Intan telah mengambil deposit untuk menjual tanah tersebut dari broker tanah, dia tidak mahu lagi hidup dalam kesusahan. Atiqah memint Intan mengembalikan wang tersebut, ini menyebabkan berlakunya pergaduhan sesama mereka. Pak Din, penghulu kampung memujuk Atiqah supaya bersetuju dengan cadangan tersebut, namun Atiqah bertegas. Pada masa yang sama Hakimi anak kepada Pak Din berminat dengan Atiqah. Manakala Intan pula sukakan 

Atikah marahkan Adi, Syarikat Radin Holding menyebabkan kesusahan penduduk kampung dan memaksa menjual tanah hak milik mereka. Atikah tidak bersetuju menjual tanah tersebut keranaa ini amanat arwah bapanya. Di KL, Adi mempunyai rakan baik bernama Lestari semenjak dari zaman persekolahan lagi. Mulyani (ibu Adi) rakan baaik kepada Hamidah (ibu Lestari) bercadang menjodohkan Adi dengan Lestari. Bagaimanapun Adi menolaknya. Manakala Pak Din berjumpa dengan Jamaliah untuk melamar Atiqah untuk dijadikan isteri Hakimi. Intan yang mendengarnya berasa cemburu, dia perlu bertindak segera, lalu memberitahu Adi. 

Hakimi telah berpakat dengan Eizlan, seorang broker tanah melakukaan kerjaa jahat tersebut. Eizlan mahu mendapatkan jawatan sebagai CEO dalam syarikat Radin Holding milik bapa Adi. Adi masih merahsiakan dirinya anak kepada pemilik syarikat Radin Holding. Adi bercadang rumah Atiqah akan dijadikan pusat CSR. Adi semakin rapat dengan Atiqah, manakala Hakimi mulai cemburu melihat perhubungan mereka. Satu kampung kecoh memperkatakan hubungan Atiqah dengan Adi.

Pelakon

Pelakon utama
 Diana Danielle sebagai Atikah
 Fahrin Ahmad sebagai Putra Adi
 Julia Farhana sebagai Lestari
 Umar Dzariff sebagai Aiman
 Yuna Rahim sebagai Intan

Pelakon pembantu
 Ameerul Asyraf sebagai Hakimi
 Nor Albaniah Raffie sebagai Jamaliah
 Fizz Fairuz sebagai Eizlan
 Fazlina Ahmad Daud sebagai Datin Mulyani
 Wan Nor Azlin sebagai Hamidah
 Azza Elite sebagai Kak Sherry
 Rahhim Omar sebagai Herman
 Sefik Khair sebagai Niezam
 Fiza Thomas sebagai Jasmin
 Fatin Nur Azzureen sebagai Hanim

Siaran
Syurga Untukmu pada asalnya dijadualkan untuk tayangan pada Mei 2020. Namun ditangguhkan berikutan perlaksanaan Perintah Kawalan Pergerakan yang dijalankan di seluruh negara akibat penularan pandemik COVID-19 yang turut menyebabkan pemberhentian sementara aktiviti penggambaran filem dan drama. Tayangan perdana rasmi drama ini bermula pada 14 Julai 2020.

Runut bunyi
 "Takkan Terlerai" - Ernie Zakri & Syamel
 "Gundah" - Ernie Zakri
 "Tanpamu" - Dinie & Khai
 "Masar Cinta" - Ramlah Ram
 "Ku Bersuara" - Ernie Zakri

Rujukan

Kategori:Drama Melayu 2020
Kategori:Rancangan TV3